CELEX: C2007/211/79
Language: sk
Date: 2007-09-08 00:00:00
Title: Vec T-238/07: Žaloba podaná 11. júla 2007 – Ristic a i./Komisia

8.9.2007   
            
            
               SK
            
            
               Úradný vestník Európskej únie
            
            
               C 211/42
            
         Žaloba podaná 11. júla 2007 – Ristic a i./Komisia
   (Vec T-238/07)
   (2007/C 211/79)
   Jazyk konania: nemčina
   Účastníci konania
   
      Žalobcovia: Ristic AG (Burgthann, Nemecko), Piratic Meeresfrüchte Import GmbH (Burgthann, Nemecko), Prime Catch Seafood GmbH (Burgthann, Nemecko) a Rainbow Export Processing SA (San José, Kostarika) (v zastúpení: H. Schmidt, advokát)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               zrušiť rozhodnutie Komisie 2007/362/ES zo 16. mája 2007 podľa článku 231 ods. 1 ES v rozsahu, v akom zmenilo rozhodnutie 2004/432/ES v tom zmysle, že Kostarika už nie je v prílohe rozhodnutia uvedená v prvom stĺpci pod jej kódom ISO 2, v druhom stĺpci už nie je uvedené jej meno a v ôsmom stĺpci už nie je uvedený znak „X“ na označenie toho, že podľa rozhodnutia 2004/432/ES sa môžu z Kostariky do Európskej únie dovážať zvieratá pochádzajúce z akvakultúry a produkty živočíšneho pôvodu pochádzajúce z akvakultúry,
            
         
               —
            
            
               určiť, že Európske spoločenstvo je povinné nahradiť škodu, ktorá žalobcom vznikla v dôsledku rozhodnutia Komisie,
            
         
               —
            
            
               zaviazať Komisiu na náhradu trov konania v súlade s článkom 87 ods. 2 Rokovacieho poriadku Súdu prvého stupňa.
            
         Žalobné dôvody a hlavné tvrdenia
   Žalobcovia napádajú rozhodnutie Komisie 2007/362/ES (1), pretože týmto rozhodnutím by bola Kostarika vyčiarknutá zo zoznamu tretích krajín, ktorých plány sledovania rezíduí boli vo vzťahu k zvieratám pochádzajúcim z akvakultúry a produktom živočíšneho pôvodu pochádzajúcim z akvakultúry schválené.
   Žalobcovia sú podnikmi zaoberajúcimi sa predovšetkým spracovaním a predajom kreviet pochádzajúcich z akvakultúry v Kostarike a Ekvádore. Tvrdia, že napadnuté rozhodnutie sa ich priamo a aj osobne dotýka v zmysle článku 230 ods. 4 ES.
   V odôvodnení svojej žaloby žalobcovia predovšetkým uvádzajú, že napadnuté rozhodnutie je nezákonné z dôvodu porušenia zásady proporcionality. Okrem toho namietajú porušenie práva byť vypočutý, ako aj zneužitie právomoci zo strany žalovanej.
   
      (1)  2007/362/ES: Rozhodnutie Komisie zo 16. mája 2007, ktorým sa mení a dopĺňa rozhodnutie 2004/432/ES o schvaľovaní plánov sledovania rezíduí, ktoré tretie krajiny predkladajú v súlade so smernicou Rady 96/23/ES [oznámené pod číslom K(2007) 2088] (Ú. v. EÚ L 138, s. 18).